Legend of Kawelo. 7 



haalele wale, alalia, ninau aku o Kawelo i na kupuna: "Heaha kela pihe o kai e uwa 

 mai nei?" I mai la na kupuna: "Ou kaikuaana; hele aku la i ka heenalu, a hoi mai 

 la mokomoko me ke kanaka ikaika o Kakuhihewa, a hina iho la kekahi, uwa ae la, 

 a nolaila, kela pihe au e lohe la i ka uwa." A lohe o Kawelo, olioli iho la ia e iho e 

 ike, aka, aohe ae o na kupuna ona, nolaila, i kekahi la, iho aku la o Kawelo ma kona 

 manao a hiki i kai, e heenalu ana na kaikuaana a me ka lehulehu i ka nalu o Kalehua- 

 wehe. Nonoi aku la o Kawelo i papa nona, a loaa mai la, au aku la ia i ka heenalu 

 a loaa na kaikuaana, hee iho la lakou i ka nalu, a pau ka heenalu ana, hoi aku la 

 lakou a ka muliwai o Apuakehau auau wai, a pau ka auau ana, hoi aku la lakou i 

 ka hale mokomoko. A hiki lakou i ka hale, ku ae la o Kawelo me ke kanaka ikaika 

 i ka mokomoko. I mai na kaikuaana : "He ikaika no oe e ku nei, a hina ka hoi maua 

 na mea i 00 ka iwi, ole loa aku oe he opiopio?" Aole o Kawelo maliu aku i keia olelo 

 a kona mau kaikuaana, ku iho la no o Kawelo, a pela no hoi ua kanaka la. Ia wa, 

 olelo mai ua kanaka ikaika la ia Kawelo, penei : "Ina wau e kahea penei, 'Kahewa- 

 hewa, he ua!' alaila, kulai kaua." Hai aku la no hoi o Kawelo i kana olelo hooulu, 

 penei: "Kanepuaa! Ke nahu nei! Alia! Alia i oki ka aina o Kahewahewa, he ua!" Ia 

 Kawelo e olelo ana peia, lilo iho la ka olelo nuia i ke kanaka ikaika o Kakuhihewa, 

 a i ke kulai ana, aneane no e hina o Kawelo, a no ka ikaika no o Kawelo, aole i hina. 

 Ia manawa hoomakaukau o Kawelo i kana olelo hooulu, a i ko Kawelo kulai ana 

 hina iho la ia ia a kau iho la o Kawelo maluna, a uwa ae la na kanaka a pau loa. 



A ike na kaikuaana o Kawelo, i ka hina ana o ke kanaka ikaika i ko laua 

 kaikaina, hilahila iho la laua, a hoi aku la i ka hale me na olelo hoopunipuni i na 

 kupuna, me ka uwe, a me ka waimaka. Ninau mai la na kupuna: "He waimaka aha 

 keia?" I aku la laua: "I pehi ia mai nei maua e Kawelo i ka pohaku, nolaila, e hoi 

 ana maua i Kauai." A hoi na kaikuaana o Kawelo i Kauai, noho iho la o Kawelo 

 me kana wahine, a me kona pokii me Kamalama. Mahope o laila, ao o Kawelo i ka 

 hula, a o ka loaa ole o ia, haalele o Kawelo ia mea, a ao iho la i ke kaua me kona 

 makuahunowai me Kalonaikahailaau ; ao iho la no hoi o Kamalama, a me Kanewa- 

 hineikiaoha. A pau ke ao ana i ke kaua, ao iho la o Kawelo i ka lawaia. O Maakua- 

 keke he kumu lawaia a Kawelo, no Waialae. 



I ke kakahiaka nui, ala ae la o Kawelo a hele aku la mai Waikiki aku, a 

 Kaluahole, Kaalawai, hiki i Waialae, paha aku la o Kawelo penei : 



E Maakuakeke, 



Hoa lawaia o Kawelo nei la, 



E ala. ua ao, ua malamalama, 



